ผมอายุ 29 ปี ฉี่บ่อยมากครับตอนกลางวันฉี่ทุกชั่วโมง เกิดจากสาเหตุอะไรได้บ้างครับ ในครอบครัวไม่มีใครเป็นเบาหวาน ปกติไม่บ่อยหลังจากประสบอุบัติเหตุมีการผ่าตัดที่หัวด้วยจะเกี่ยวกันไหมครับเวลาไปดื่มจะยิ่งบ่อยครับทุก 15 นาทีเลยครับ แก้ยังไงได้บ้างครับ
สวัสดีค่ะ อาการปัสสาวะบ่อย อาจมีสาเหตุจาก-การประสบอุบัติเหตุที่ศีรษะ โดยหากไปโดนสมองส่วนที่หลั่งฮอร์โมนเกี่ยวกับการควบคุมระบบน้ำและเกลือแร่ในร่างกาย อาจทำให้มีอาการปัสสาวะบ่อย คือร่างกายไม่กักเก็บน้ำได้-การดื่มน้ำมากจนเกินไปในแต่ละวัน-โรคเบาหวาน-ความผิดปกติของเกลือแร่ในเลือดเช่นภาวะเบาจืด-การติดเชื้อของท่อปัสสาวะ ในเพศชายมักสัมพันธ์กับโรคติดต่อทางเพศสัมพันธ์แนะนำให้รีบกลับไปพบแพทย์ที่ทำการผ่าตัดสมอง และแจ้งอาการนี้ให้ทราบ อาจต้องมีการตรวจเพิ่มเติม เช่นทำเอ็กซเรย์คอมพิวเตอร์สมอง ตรวจเลือด ตรวจปัสสาวะต่อไป